open-index/open-wikipedia-markdown huggingface dataset:
Grymyr skole

**Grymyr skole** var en barneskole i Gran kommune, beliggende i det lille tettstedet Grymyr i Vestre Gran ved Randsfjorden.

30.mai 2024 ble det bestemt at Grymyr skole skulle legges ned fra høsten 2025. 

Skolens første del ble bygget i 1964 etter sammenslåing av to mindre skoler (Vestheim og Leikvoll skoler). Neste store påbygging ble ferdigstilt i 1988, et tilbygg med gymsal og påtenkt svømmebasseng. Bassenget ble imidlertid aldri ferdigstilt. Etter lang tids lokalt arbeid vedtok kommunestyret i Gran på slutten av 2010 at bassengrommet skulle ombygges til auditorium, nytt skolebibliotek samt spinning- og styrkerom. Det nye anlegget ble offisielt åpnet 17. februar 2012.

## Eksterne lenker
Jaren skole

**Jaren skole** er en barneskole i Gran kommune, beliggende rett øst for Jaren sentrum. 

## Eksterne lenker
*
Flyangrepet på Dusamareb 1. mai 2008

**Flyangrepet på Dusamareb 1. mai 2008** skjedde da amerikanske fly angrep en bygning i Dusamareb, Somalia, der lederen av al-Qaida i Somalia oppholdt seg.

## Bakgrunn
Al Shabaab er en islamsk-inspirert del av Den islamistiske rettsunion i Somalia, som av vestlige etterretningsorganisasjoner, blant annet norges PST, anseees som en terroristbevegelse.

Amerikanske myndigheter mistenker somaliske Al Qaida-medlemmer for å ha vært involvert i terrorangrepene i 1998 mot den amerikanske ambassaden i Kenya og mot israelske mål i Kenya i 2002.

al Shabaab regnes som en terrororganisasjon av den amerikanske regjeringen, er den militære vingen av den somaliske Sharia-domstols bevegelsen, Unionen av Islamske domstoler, som styrte Somalia, frem til etiopiske tropper var med på å styrte de i 2006. Gruppen har reguppert seg etter dette, og er i mai 2008 i kontroll over store deler av det sentrale og sørlige Somalia.

Den somaliske motstandsgruppen al Shabaab, ledet av Aden Hashi Ayro, har tidligere bl.a tatt på seg ansvaret for tvillingangrepene i Bosaso 5. februar 2008, der 25 mennesker ble drept.

## Angrepet
Angrepet var rettet mot et hus i Dusamareb, og skjedde midt på natten. En lokal radiostasjon meldte at at angrepet ble utført av amerikanske AC-130 Hercules-fly. Men amerikanske myndigheter ville ikke bekrefte hva angrepet ble utført med.

### Skader
Det var ulike anslag på antall drepte og skadde. BBC News meldte om 11 drepte, mens Reuters meldte om så mange som 31 drepte. Ifølge vitnemål fra området ble både huset som ble angrepet, og nærliggende bygninger skadet eller ødelagt av angrepet.

Al Qaida-lederne Aden Hashi Ayro og Muhiyadin Muhammad Umar var blant de drepte etter angrepet.

## Ansvar
En amerikansk militær talsmann bekreftet overfor BBC at amerikanske styrker hadde angrepet de de kalte for et «kjent Al Qaida-mål» i Somalia, men nektet å gi flere detaljer.

## Reaksjoner
* En talsmann for al Shabaab varslet om at dette flyangrepet og drapet på Aden Hashi Ayro ville føre til hevnangrep fra gruppen.

## Referanser


## Eksterne lenker
*  BBC News: Air raid kills Somali militants, 1. mai 2008
Fredheim skole

**Fredheim skole** kan vise til flere skoler i Norge:

* Fredheim skole (Gjøvik)
* Fredheim videregående skole (Gjøvik)
* Fredheim skole (Gran) 
* Fredheim skole (Lørenskog)
* Fredheim skole (Nes på Hedmarken)
* Fredheim voksenopplæringssenter i Kongsberg
* Fredheim skole (Tjøme), en tidligere skole på Tjøme
Moen skole

**Moen skole** kan referere til:

*Moen skole (Askim) 
*Moen skole (Gran)  
*Moen skole (Steinkjer)  
*Moen interkommunale skole i Vestre Toten i Oppland

## Se også
*Moe skole i Sandefjord
*Moan skole i Nordreisa i Troms
Sanne skole

**Sanne skole** er en barneskole i Gran kommune. Skolen ligger på Granavollen, like ved Søsterkirkene.

Skoleåret 2020/21 hadde skolen 105 elever.

## Eksterne lenker
*
Svea Nord

**Svea Nord** var en kullgruve på Svalbard. Gruva er en såkalt Longwall-gruve, og en av de største i sitt slag i Europa. Inngangen ligger i det 659 meter høye fjellet Boret i massivet Amelnryggen – under isbreen Gruvfonna 5 km nord for tettstedet Sveagruva. 

Svea Nord inngår i det meget kullrike Sentralfeltet og ble åpnet  for permanent drift av Stortinget i desember 2001. Det anslås at 32 millioner tonn kull er drivverdig. Produksjonen ble skipet ut Store Norskes havneanlegg på Kapp Amsterdam.

Sommeren 2005 brøt det ut en større brann i gruva. Den oppsto ved elektrisk muffeskjøting av et vannrør som deretter tok fyr og antente kullaget. Brannen varte i fem uker og medførte et driftsavbrudd på åtte måneder. Produksjonen startet igjen i april 2006, og gruva produserte 2,3 millioner tonn kull det året. I 2008 var produksjonen 3,4 millioner tonn. 

Store Norske åpnet ny gruve i Lunckefjellet, to kilometer lenger nord, i 2014. Her var det en kullforekomster på 7,6 millioner tonn.

Gruvedriften både i Svea Nord og Lunckefjellet opphørte i 2016. Den 4. mars 2020 ble gruva offisielt stengt etter at alt av verdi og alt som kan forurense var tatt ut.

## Referanser
Promozione

**Promozione** er det sjette nivået i italiensk fotball. Hvert lag som vinner den individuelle ligaen innenfor Promozionenivået rykker opp til den nærmeste divisjonen i Eccellenza. Avhengig av reglene i hver lokale liga, er det noen lag som hvert år rykker ned til Prima Categoria, det 7. nivået. 
Promozione består av 53 divisjoner som er inndelt geografisk.

## Se også
* Promozione Puglia 2015/16
Prima Categoria

**Prima Categoria** er det 8. nivået innenfor italiensk fotball. Hvert lag som vinner den individuelle ligaen innenfor Prima Categoria nivået rykker opp til den nærmeste divisjonen i Promozione. 

Avhengig av hver lokale liga sine regler, er det noen lag som hvert år rykker ned til Seconda Categoria, det 9. nivået.

Det er ca. 1600 lag i Prima Categoria.
Tonerekke

**Tonerekke** eller **toneskala** angir i fotografi spennet fra de mørkeste til de lyseste grå- eller fargetonene (valører) i bildet. Tonerekka kan deles i tre:
*Skygger
*Mellomtoner
*Høylys
Det er likevel mer vanlig å dele tonerekka i fem områder:
*Skygger
*Trekvarttoner
*Mellomtoner
*Kvarttoner
*Høylys
Skygger og høylys er de mørkeste og lyseste partiene som gjengir detaljer i bildet. Utenfor tonerekka ligger de helt svarte partiene, og de delene av bildet som er så sterkt eksponert at detaljer ikke kan skimtes – såkalt *skinnende høylys*. Mellomtonene utgjør overgangen mellom mørke og lyse partier i bildet.

Bilder med sterke kontraster (forskjeller eller motsetninger) har lang tonerekke, mens et bilde med få kontraster har en tilsvarende kort tonerekke. Spennet mellom ytterpunktene i bildet kalles bildets *toneomfang*.

I digital fotografering bestemmes det teoretiske antall tonetrinn i tonerekka av hvor mange bit som er avsatt til tonen. Antall bit bestemmer bildets tonedybde (*bitdybde*, *pikseldybde*). Dersom en tenker seg at det kun brukes én bit, vil hvert piksel ha enten verdien svart eller hvit, og bildet vil være et mønster av svarte og hvite bildepunkt. Ved to bits tonedybde øker antall tonetrinn til fire, og ved fire bit til 16. Dagens standard er 8 bits tonedybde, som gir ei tonerekke med 256 trinn.

I et digitalt fargebilde  har hver av primærfargene rød, grønn og blå sin tonerekke. Hver av disse utgjør en *kanal*. Dagens standard med 8 bit tonedybde i tre kanaler (24 bits fargebilde) gir 2563 = 16 777 216 mulige farger.

## Se også
* Gråtoneskala, grå
* Valør (farge)
* Halvtone
* Rastergrafikk
Terza Categoria

**Terza Categoria** er det 10. nivået i italiensk fotball. Hvert lag som vinner den individuelle ligaen innenfor Terza Categoria-nivået rykker opp til den nærmeste divisjonen i Seconda Categoria. I motsetning til alle de andre nivåene over Terza Categoria, så er det ikke mulig å rykke ned. Det er også det eneste nivået der trenere ikke trenger lisens av fotballforbundet.

Det er ca. 3100 lag i Terza Categoria.
Peder Kinck

**Peder Kinck** (født 1691 i Fet, Akershus, død 1757 i Fredrikstad) var en norsk prest.

Etter å ha avlagt en glimrende teologisk eksamen ved Københavns Universitet i 1713, var han noen år lærer på Latinskolen i Christiania, og fra 1716 feltprest i Østfold og senere skipsprest ved viseadmiral Rosenpalms eskadre under den store nordiske krig.  I 1719 ble han utnevnt til sogneprest i Enebakk, og fra 1731 også til prost for Nedre Romerike, inntil han trakk seg tilbake i 1751 og levde sine siste år i Fredrikstad.  

Peder Kinck var kjent som en lærd og vitenskapelig interessert mann, og i 1729 ble han etter anbefaling fra James Theobald, engelsk forretningsmann og naturhistoriker, innvalgt i det engelske vitenskapsakademiet, The Royal Society, visstnok som den første nordmann, et medlemskap han beholdt inntil 1753.  Både før og under sitt medlemskap sendte han flere brev til akademiet som ble opplest, bl.a. om folkeliv, meteorologiske observasjoner, samt om dyreliv og zoologi.  Hans brev til akademiet om de finske innvandrere i Norge skal være den første folkelivsskildring av denne folkegruppe i Norge, og ble trykket i akademiets skriftserie Philosophical Transactions i 1727

Peder Kinck var tipp-tipp-oldefar til forfatteren Hans E. Kinck.

## Referanser
JSON

**JSON** (**JavaScript Object Notation**, uttales  eller ) er en enkel tekstbasert åpen standard for å formatere dokumenter (meldinger) som brukes for datautveksling. Den er opprinnelig avledet fra JavaScript for å representere enkle datastrukturer. Standarden er imidlertid uavhengig av JavaScript eller andre programmeringsspråk.

JSON-formatet ble opprinnelig spesifisert av Douglas Crockford, i standarden , tidlig på 2000-tallet.

JSON blir ofte brukt for å serialisere datastrukturer som sendes over et nettverk, først og fremst mellom en server og en web-applikasjon, dette som et alternativ til XML. JSON har den fordelen fremfor XML at semantisk informasjon bare inngår en gang, mens XML som regel har dobbelt sett med start- og slutt-tag og er derfor mer plasskrevende. JSON har imidlertid en svakere formalisme for verdivalidering enn XML.

JSON er svært godt egnet til bruk i AJAX-applikasjoner. 

## Datatyper
JSON støtter følgende grunnleggende datatyper:

* Tall 
* Tekst (String)
* Boolske verdier 
* Tabeller 
* Objekter (nøkkel:verdi-par)
* null (tom verdi)

## Eksempel
Følgende datastruktur er en JSON-representasjon av et dataobjekt som beskriver en person. Objektet har tekstfelt for navn, et objekt som inneholder adresse og en liste over telefonnummer-objekter. 


```json
{
  "fornavn": "Ola",
  "etternavn": "Nordmann",
  "lever": true,
  "alder": 25,
  "adresse": {
    "gateadresse": "Bakken 4",
    "postnummer": 1234,
    "poststed": "Bakkebygrenda"
  },
    "telefonnumre": [
      {
        "type": "mobil",
        "nummer": "912 34 567"
      },
      {
        "type": "hjem",
        "nummer": "12 34 56 78"
      },
      {
        "type": "fax",
        "nummer": "87 65 43 21"
      }
  ],
  "ektefelle": null
}
```


## Referanser


## Eksterne lenker
*
Skjeringa

**Skjeringa** (tidligere skrevet *Sjæringa*) er et høydedrag rett nord for sentrum av Longyearbyen på Svalbard. Stedet ligger på en høyde over Sjøområdet. Her oppe ligger Sysselmannsgården fra 1955 og de nye lokalene til Sysselmannen på Svalbard. Videre ligger Statsbyggs lokaler og den nå nedlagte Taubanesentralen her, samt lokalene og hovedantennestasjonen til Telenor Svalbard AS.

Den opprinnelige etableringen på Skjeringa var Svalbard radio, som i 1930 ble flyttet inn til Longyearbyen fra Green Harbour lengre ute i Isfjorden. Svalbard radio ble brent under andre verdenskrig, men bygget opp igjen og huser nå hovedkvarteret til Telenor på Svalbard.

Navnet kommer av  at Arctic Coal Company felte ut ei skjæring langs fjellet her for å få plass til vei og taubane ned til Hotellneset i nordvest. 

## Referanser
Fromasj

**Fromasj** er en dessert laget av halvpisket krem, gelatin, eventuelt eggedosis og en smakstilsetning som for eksempel sjokolade, frukt eller bær. Riktig laget har fromasjen en lett, delikat kremaktig konsistens, og den kan hvelves på et serveringsfat.

Henriette Schønberg Erken omtaler fromasj og den nær beslektede bavarois (som lages med eggekrem i stedet for eggedosis) som to forskjellige desserter, mens Julia Child bruker begrepene om hverandre.

## Se også
*Mousse

## Referanser


## Litteratur
*
*
*
Mousse

**Mousse** er en luftig matrett, der det vanligvis er pisket inn kremfløte eller eggehviter og den myke massen ofte er stabilisert med gelatin. Mousse kan lages både salt som del av middag, forretter og søt som dessert.

Mousse laget av grønnsaker, fisk, skalldyr, kjøtt eller innmat benyttes ofte som forrett til eller del av middager eller til lunsjmåltider.

Mousse laget som dessert ligner litt på fromasj, men er regnet som mer eksklusiv. For å lage den trenger man egg og stivpisket krem, mens det i en fromasj er nødvendig med eggedosis. Dessertmousse kan pyntes med frukt og bær, eller med appelsin og sjokolade.
Kjellströmdalen

**Kjellströmdalen** er en 27 km lang og 3-5 km bred dal på midtre Spitsbergen, lengst øst i Nordenskiöld Land og danner grensen mot Heer Land. Dalen er en bred og flatbunnet u-dal, og i dalbunnen renner den sterkt forgreinete Kjellströmelva, som renner ut i Van Mijenfjorden. 

Ytterst danner dalen en tidevanns-lagune kalt Braganzavågen, og ved denne ligger gruvesamfunnet Sveagruva. Umiddelbart før Sveagruva går en liten sidedal med isbre inn til gruven Svea Nord, med veiforbindelse. 

Dalen går nordøstover innover i fjellandskapet, med 800 meter høye topper i øst og 900 meter høye i vest. En sideelv, Lundströmelva, danner Lundströmdalen som skiller lag med Kjellströmdalen midtveis. Denne sidedalen går nordover og krysser over i Reindalen helt øverst i denne. ferdselen fra Sveagruva til Reindalen og Longyearbyen går likevel ikke omveien gjennom denne tilgjengelige krysningsdalen, men rett over fjellet via Slakbreen.

Det er ingen vernestatus i Kjellströmdalen.

Dalen har fått sitt navn etter den svenske topografen Carl Johan Otto Kjellström (1855–1913).

## Referanser
Henrik Bargem

**Henrik Bargem**, født *Berntsen*, (1923–2004) var en norsk teolog, skoledirektør og KrF-politiker.

Bargem ble i 1950 cand. theol. og tok lærerprøven ved Statens lærerskoleklasser på Sagene 1951. Fra 1958 var han lektor i kristendom ved Kristiansand Lærerhøgskole. I 1969 ble han utnevnt til skoledirektør i Aust-Agder. 

Han var statssekretær for Kristelig Folkeparti i regjeringen Borten 1965–1969 for statsråd Kjell Bondevik.. 

## Referanser


## Eksterne lenker
* 
*  Minneord om Bargem
*  Omtale i Bjørn Steenstrup: *Hvem er Hvem? 1973*, Oslo, 1973
Sassendalen

**Sassendalen** er en 22 km lang og 4-6 km bred dal på midtre Spitsbergen, på grensen mellom Nordenskiöld Land i sør og Sabine Land i nord og øst. Gjennom dalen renner Sassenelva, som munner ut i Sassenfjorden, en sidearm av Isfjorden.

Sidedalen Eskerdalen skjærer rett sørover fra Sassendalen like før utløpet, og Eskerdalen krysser i relativt lav høyde over i den øverste delen av Adventdalen. Her krysser scooterløyper over til Adventdalen og Longyearbyen.

Det er ingen bosetninger i Sassendalen. Hele dalen ligger i Sassen-Bünsow Land nasjonalpark, og har ikke meldeplikt for Sysselmannen ved ferdsel.

Betydningen av navnet er ikke sikker, men kan komme av et ord «sass», som skal bety «sluse», «bekken» eller «inngang fra sjøen», kanskje med henvisning til Sassenelvas munning.

## Referanser
Oscar Levertin

**Oscar Levertin** (født 17. juli 1862, død 22. september 1906) var en svensk forfatter som begynte som professor i Stockholm i 1899. Han skrev mest noveller og romaner, men han skrev også en del lyrikk. Han var en av dem som ble kritisert under Strindbergsfeiden.

## Referanser
Liefdefjorden

**Liefdefjorden** er en 30 km lang vestlig sidearm av Woodfjorden i landskapet Haakon VII Land på nordvestre Spitsbergen, Svalbard. Den løper fra innerst der Monacobreen renner ut i fjordbotnen, videre langs bratte fjell i øst og vest, og langs den helt flate Reinsdyrflya ut i Woodfjorden.

Hele fjorden ligger inne i Nordvest-Spitsbergen nasjonalpark.

I Liefdefjorden ligger hyttene *Texas Bar* og *Worsleyhamna*. *Texas bar* ble bygd av Hilmar Nøis og Martin Pettersen Nøis i 1927 og navngitt etter delstaten Texas. Hytta er fortsatt i god stand. *Worsleyhamna*, også omtalt som *Villa Oxford* ligger på nordsiden av Liefdefjorden innenfor Andøyane og ble oppført av Hilmar Nøis i 1924. 

Langt sør i fjorden ligger ***Sørdalsbukta***, og her hadde det nasjonalsosialistiske Tyskland værstasjonen *«Kreuzritter»* fra 1. desember 1943 til 30. juni 1944, med tolv manns besetning.

Det antas at Liefdefjorden har sitt navn etter skipet «de Liefde» (*kjærligheten*).

## Referanser


## Eksterne lenker
*
Rachel Blanchard

**Rachel Elise Blanchard** (født 19. mars 1976) er en filmskuespillerinne fra Canada. 

Hun er født i Toronto i Ontario og har gått på Queen's University.

Hun har blant annet spilt i TV-serien *[[Peep Show]]*.

## Filmografi

## Eksterne lenker
*
Matadi

**Matadi** er en by i Den demokratiske republikken Kongo. Innbyggertallet ligger på rundt  (2004). Byen er en viktig havneby og det foregår en del eksport av diverse varer fra denne byen, som er administrasjonsby for Kongo Central.

Matadi ble grunnlagt av Sir Henry Morton Stanley i 1879. Byen ligger på venstre bredd av elven Kongo, om lag 140 km fra munningen og 8 km nedenfor området hvor stryk gjør det umulig å seile på elven. 

Ordet *Matadi* betyr stein på kikongo. Byen er bygget på bratte åser og et lokalt ordtak sier at man må kjenne verbene «å svette», «å gå opp» og «å gå ned» om man skal bo i byen. 

## Infrastruktur
Munningen av elva Kongo danner en av Afrikas største havner. Det ligger tre havnebyer i tillegg til Matadi ved elven. Det er Boma og Banana i Den demokratiske republikken Kongo og Soyo i Angola. De viktigste eksportvarer i Matadi er kaffe og tømmer. Havna brukes også som landingsplass for fisk som skal til Kinshasa, som ligger om lag 300 km nordøst for byen. 

Flyplassen Tshimpi Airport ligger i Matadi, men den har ikke regulær trafikk. 

Matatdi bru er en hengebru på 722 meter over Kongoelva like sør for Matadi. Hovedspennet er på 520 meter. Brua ble bygget i 1983. Selv om den har mulighet for både biler og jernbane, går det ikke tog der. Denne brua er eneste som krysser elva i nedre og midtre del. Neste bru som krysser elva, ligger i Kongolo, 2800 km lenger oppe i elva. 

Jernbanestrekningen fra Matadi til Kinshasa er på 366 km.
Snobs

***Snobs*** er en australsk dramaserie for barn som gikk på Nine Network i 2003. Serien følger to venner: Abby (spilt av Indiana Evans), en jente fra en velstående middelklasse-familie og Marian, en gutt fra en omreisende gruppe. Handlingen er lokalisert til Eden Beach, en by i Sydneys nordre strand-områder. 

## Handling
Abby Oakley (spilt av Indiana Evans) og Marian Freeman (spilt av Ross Pirelli) er hovedpersonene, og er gode venner til tross for alle forskjellene deres. De får ofte selskap av Spike Freeman (spilt av Mathew Waters) og Pia Freeman (spilt av Ella Roberts) og utgjør de viktigste hovedpersongruppen i serien. Tittelen på TV-serien kommer fra navnet på hunden som også  blir omtalt i serien, eid av Marian, som fungerer som en konstant følgesvenn. Ryan Granger (spilt av Alex Hughes) og Sam Keogh (spilt av Miles Szanto) er viktige antagonister i serien. De er spesielt interesserte i å få alle Ferals ut av hjem-byen deres, og tyr ofte til latterlige og ufølsomme handlinger for å oppnå dette - men som nesten altid slår tilbake på dem selv.

Rachel Oakley (spilt av Nathy Gaffney) er moren til Abby, og hun strekker seg veldig langt for å prøve å stoppe Abby fra å treffe Marian. Hun går til og med så langt som å true med å sende datteren til en internatskole. Tobar Freeman (spilt av Craig Elliot) er faren til Marian, som er på prøveløslatelse etter et ran. Abbys bestemor heter Gwen (spilt av Melissa Jaffer) og Abby blir sendt for å bo hos henne i den andre delen av serien. Det viser seg etter hvert at Kizzy, lederen for Ferals, faktisk er søsteren til Gwen.

## Skuespillere
* Kerry Walker som Kizzy Freeman
* Craig Elliott som Tobar Freeman
* Vanessa Steele som Rose Freeman
* Nathy Gaffney som Rachel Oakley
* Alex Hughes som Ryan Grainger
* Miles Szanto som Sam Keogh
* Samuel Rosek som Charlie Oakley
* Katherine Merry som Carla Correlli
* Danny Nash som Jim Correlli
* Tim Campbell som konstabel Stubbs
* Ann Burbrook som Mrs. Church
* John Derum som Mr. Alexander
* Rhonda Doyle som Clarissa Bellingham
* Trent Sierra som Banjo Freeman
* Matt Nicholls som Rollo
* Anthony Johnson som Freeman

## Referanser


## Eksterne lenker
*
Terrorangrepene i Baladrouz 1. mai 2008

** Terrorangrepene i Baladrouz 1. mai 2008** skjedde da to selvmordsbombere angrep en markedsplass i Baladrouz i Diyala-provinsen, Irak.

## Bakgrunn
Provinsen Diyala, der Baquba og Baladrouz ligger, har de seneste månedene i 2007 og 2008, sett flere harder kamper mellom irakiske sikkerhetsstyrker, amerikanske militære og sunnimuslimske opprørere, inklusive al-Qaida. Al-Qaida skal også ha forflyttet sin aktivitet til Diyala-provinsen etter å ha blitt jaget vekk fra Bagdad og Anbar-provinsen lenger vest i landet.

Irakisk styrker hevdet tidligere i uken at de hadde drept 20 Al Qaida-medlemmer i ulike operasjoner i dette området, noe som førte til spekulasjoner om dette terrorangrepet var en hevn for disse angrepene.

Tidligere samme dag som angrepet i Baladrouz ble Badgdad rammet av en bombe i en bil.

## Angrepet
Først skal en kvinnelig selvmordsbomber ha detonert sitt sprengstoffsbelte på markedsplassen, og etterpå, da politi og hjelpemannskaper ankom stedet, sprengte en mann seg i luften blant de som så på, noe som medførte mange drepte og skadde. CNN meldte at eksplosjonen rammet et bryllupsfølge som passerte sakte forbi markedsplassen.

### Skader
Minst 35 mennesker ble drept og så mange som 76 ble skadd, iflg BBC, selv om andre media som Al Jazeera oppga noe lavere tall. Kvinner og barn var blant de drepte og sårede.

### Gjerningsmenn
Dette var det fjerde selvmordsangrepet i Irak på 11 dager som involverte en kvinnelig selvmordsbomber.

Amerikanske og irakiske styrker arresterte i dagene etter angrepet 75 mistenkte personer etter angrepet, i regionen rundt byen, deriblant flere som angivelig skulle være Al Qaida-militante.

## Ansvar
Ingen tok på seg ansvaret for angrepet, men mistanken ble rettet mot al-Qaida eller Al Qaida-sympatisører. Det amerikanske militæret la også skylden for angrepet på al-Qaida og sa i en uttalelse at «de søker vold og kaos i Irak».

## Se også
* Terrorangrepet i Sadiya 4. april 2008
* Terrorangrepet i Baquba 15. april 2008
* Terrorangrepet i Bagdad 1. mai 2008

## Referanser


## Eksterne lenker
*  Al Jazeera: Twin blasts kill dozens in Iraq, 1. mai 2008
*  ABC Nyheter: Selvmordsbombere angrep marked , 1. mai 2008
ARA «Almirante Brown» (1929)

**ARA «Almirante Brown»** var en argentinsk krysser. Hun er oppkalt etter irlenderen William Brown som kommanderte den argentinske flåten i uavhengighetskrigen og navnet er brukt på flere skip i den argentinske marinen gjennom årene.

## Beskrivelse
ARA «Almirante Brown» var av Veinticinco de Mayo-klassen som også bestod av søsterskipet ARA «Veinticinco de Mayo». Begge skipene ble bygget i Italia, noe de bar preg av til tross for store forskjeller fra samtidige italienske kryssere.

Hovedbestykningen bestod av seks 7,5" kanoner plassert parvis i tre tårn, to foran og et på akterdekket. Disse kanonene hadde en rekkevidde på opptil 27&nbsp;300 m. Sekundærbestykningen var seks 2×4" kanoner som også kunne brukes for luftvern. I tillegg førte hun to triple torpedorør og tolv 21" torpedoer.

Hun hadde opprinnelig katapulten på fordekket og en hangar under dekk med plass for to fly. Hangaren ble ombygd til andre formål i 1937 og i 1939 fikk hun en ny katapult midtskips i stedet. Hun opererte to, disse var opprinnelig av typen Vought O2U Corsair, men ble senere erstattet i kronologisk rekkefølge av Grumman G-5, Supermarine Walrus og Grumman J2F Duck.

## Operativ historie
ARA «Almirante Brown» kolliderte under et øvelsestokt under dårlige værforhold 3. oktober 1941 med jageren ARA «Corientes» og senket henne. Selv ble hun truffet av slagskipet ARA «Rivadavia» og fikk store skader. Ellers bestod tjenestetiden av fredelige tokt og flåtebesøk.

Hun fikk status som reserve i 1960 og ble tatt ut av tjeneste 27. juni 1961. Solgt til opphugging i 1962.
 
## Kilder
*
Novokhopjorsk

**Novokhopjorsk** (russisk: Новохопёрск) er en by i Voronezj oblast i Russland. Den ligger ved elva Khopjor, rundt 180&nbsp;km sørøst for Voronezj. Byrettigheter ble innvilget i 1779.

## Demografi
Befolkningsutvikling:
:

## Referanser


## Eksterne lenker
*
Novovoronezj

**Novovoronezj** (russisk: Нововоро́неж) er en by i Voronezj oblast i Russland. Den ligger ved elva Don, rundt 40&nbsp;km sør for Voronezj.

Novovoronezj kjernekraftverk ligger 5&nbsp;km sør for byen.  

## Demografi
Befolkningsutvikling:
:

## Referanser


## Eksterne lenker
* 
* Nettstedet til Novovoronezj kjernekraftverk (engelsk)
Har Meron

**Har Meron** (, *Har Meron*) er et fjell helt nord i Israel. Det har en høyde på 1&nbsp;204 meter over havet og er det høyeste fjellet innenfor den grønne linje. På Golanhøyden, som Israel annekterte i 1981, er det imidlertid mange fjell som er betydelig høyere.

Landsbyen Meron og rabbi Shimon bar Yochais gravsted ligger på fjellet. Graven er en jødisk helligdom, spesielt for ortodokse jøder.  På minnedagen for hans død på Lag la‘ómer, slår tusenvis av folk leir i området rundt graven, og på selve Lag B'Omer kommer hundretusener av pilegrimer til stedet for å feire anledningen.

Under Har Meron-katastrofen 30. april 2021 ble 45 mennesker trampet ihjel og flere hundre skadet da de forlot fjellet etter en Lag BaOmer-feiring hvor det er estimert at rundt  personer deltok til tross for at det var satt en grense på  på grunn av COVID-19-pandemien.

## Galleri

Fil:GraveOfRabbiSimeonBarYochaiOnLagBOmer.jpg|Shimon bar Yochais gravsted
Fil:Northern_slope_of_Mount_Meron.jpg|De nordlige områdene av Har Meron, fremdeles merket av Andre Libanon-krig
Fil:Meron_183PAN.jpg|Panoramautsikt over Meron-fjellkjeden fra Safed
Fil:Meron_124PAN.jpg|Utsikt fra toppen mot nordøst


## Referanser




## Eksterne lenker
*
Ostrogozjsk

**Ostrogozjsk** (russisk: Острогожск) er en by i Voronezj oblast i Russland. Den ligger ved elva Tikhaja Sosna (ei sideelv til Don), rundt 90&nbsp;km sør for Voronezj. Bosetningen ble grunnlagt i 1652 og fikk byrettigheter i 1765.

## Demografi
Befolkningsutvikling:
:

## Referanser


## Eksterne lenker
* 
* Ostrogozjsks historie (russisk)
Tony Yeboah

**Tony Yeboah** (født 1966) er en ghanesisk tidligere fotballspiller. Han spilte bl.a for Leeds United i 1995-1997.

Yeboah spilte for s i over ti år, og spilte i tre afrikamesterskap.

## Referanser


## Eksterne lenker
*
Lag la‘ómer

**Lag la‘ómer** (sef., eller **lag ba‘ómer** (ask.)) er den 33. dagen i sefiràt ‘ómer, eller ‘ómer-tellinga. Denne dagen, som alltid faller på 18. ijár, blir markert som et vendepunkt eller en pause i den ellers alvorlige ‘omer-perioden mellom pesah og sjabu‘ót.

----

## Eksterne lenker
*
Urnesstil

**Urnesstilen** er en norrøn kunst- eller kunsthåndverksstil som oppsto i Norden i løpet av den andre halvdelen av 1000-tallet. Stilen fikk sitt navn av den norske arkeologen Haakon Shetelig i 1909 etter Urnes stavkirke i Norge, og den typiske ornamentikken som er på stavkirkens nordportal. 

Sentralt i urnesstilen er «det store dyret» som avbildes med meget smale ekstremiteter, lang hals og et smekkert hode. Andre trekk er en tydelig asymmetri, en vekselvirkning mellom brede og smale linjer, lange, smale motiv og en jevn og en gradvis smalere linjeføring. Stilen omfatter også et flettemønster med smale S- eller 8-formete slynger, og omriss som er bueformet uten linjeknekk. Stilen i sin helhet omfattes som luftig, spenstig og elegant.

På Urnes stavkirke finnes to rikt utskårne veggplanker fra midten av 1000-tallet. Figurene er skåret ut i dyp relieff. Det er gjort mange funn i denne stilen i Norge, men den var utbredt over hele Norden. I Danmark finnes det over 100 smykker i urnesstil, og det er et åpenbart slektskap mellom utsmykninger i insulær kunst på De britiske øyer og Irland. Munkene på Lindisfarne som illustrerte de fire evangeliene i Bibelen på 600-tallet, hadde tegnet inn den samme typen spiraler som også finnes nordportalen i Urnes stavkirke. Urnesportalen er den eneste noenlunde komplette som er bevart i urnesstilen i Norge. Utenom denne er dekor i urnesstil funnet på en planke fra den revne Rinde stavkirke, på fragmenter av en eller to hjørnestolper fra en forløper for Hopperstad stavkirke, på fragmenter av en portal i Torpo stavkirke, og på portalplanker fra den revne stavkirken på Bjølstad i Heidal. 

Bjølstadportalen er bevart og gjenbrukt i gjenreiste Bjølstad kapell og har treskurd med kjempende drager i en germansk dyreornamentikk. Tømmer til den eldste stolpen ble ifølge dendrokronologisk datering felt en gang etter år 1014 (treet spiret før år 880), noe som kan bety at Urnes-stilen ble holdt i hevd til ut på 1200-tallet. Bjølstadportalen kan være Norges eldste, eldre enn den i Urnes stavkirke. 

## Se også

* Stavkirke
* Dyreornamentikk
* Norrøn kunst

Andre stiler innen norrøn kunst:
* Osebergstil
* Berdalstil
* Borrestil
* Jellingstil
* Mammenstil
* Ringeriksstil

## Referanser


## Litteratur
* Hohler, Erla Bergendahl (1981): *Stavkirkene – Den dekorative skurd i Norges kunsthistorie*, bind 1, Oslo. ISBN 82-05-12265-2
* Krogh, Knud J. (2011): *Urnesstilens kirke – Forgængeren for den nuværende kirke på Urnes*, Oslo. ISBN 978-82-530-3400-3
4. serierunde i 2. divisjon avdeling 3 2008

**4. serierunde i 2. divisjon avdeling 3 2008** startet 3. mai og endte med Viking 2 mot Randaberg 6. mai 2008.


## Resultater

## Eksterne lenker
* 2. divisjon avdeling 3 2008: Terminliste og resultater  på altomfotball.no
Breivikeidet

**Breivikeidet** (nordsamisk: *Guohcavuopmi*) er ei bygd og et dalføre i Tromsø kommune. Navnet brukes både om Breivikelvas dalføre, som strekker seg fra Ullsfjorden i øst til Fagernes ved Ramfjorden i vest, og om bygda som ligger lengst øst ved Ullsfjorden. Bygda Breivikeidet ligger rundt 40&nbsp;km sørøst for Tromsø sentrum (kjørelengde 50 km). I 2015 hadde grunnkretsen Breivika 48 innbyggere, og grunnkretsen Ullsfjordmoane, som omfatter området mellom Breivikeidet bru og Fv51, hadde 61 innbyggere.

Fylkesvei 91 går langs hele dalføret, med fergeforbindelse videre østover til Svensby i Lyngen kommune. Fra Hov, 3 km fra fergeleiet, går Fv51 sørover gjennom Nakkedalen til Sjursnes og de øvrige bygdene på vestsida av Sørfjorden.

På Breivikeidet ligger Tromsø golfpark, verdens nordligste 18-hulls golfbane. Ved munningen av Breivikelva mot Ullsfjorden ligger Sandbukta naturreservat.

## Referanser


## Eksterne lenker
* Tromsø golfpark
Liste over Sony Ericssons telefoner

**Liste over Sony (Ericsson) telefoner**

## K-serien (Kamera)
* Sony Ericsson K220i – 0.3 mpx
* Sony Ericsson K310i – 0.3 mpx
* Sony Ericsson K320i – 0.3 mpx
* Sony Ericsson K500i – 0.3 mpx
* Sony Ericsson K508i – 0.3 mpx
* Sony Ericsson K510i – 0.3 mpx
* Sony Ericsson K530i – 2.0 mpx
* Sony Ericsson K550i – 2.0 mpx
* Sony Ericsson K600i – 1.3 mpx
* Sony Ericsson K610i – 2.0 mpx
* Sony Ericsson K660i – 2.0 mpx
* Sony Ericsson K700i – 0.3 mpx
* Sony Ericsson K750i – 2.0 mpx
* Sony Ericsson K800i – 3.2 mpx
* Sony Ericsson K810i – 3.2 mpx
* Sony Ericsson K850i – 5.0 mpx
* Sony Ericsson K900i – 7.2 mpx

## W-serien (Walkman)
* W200i
* W300i
* W350i
* W380i
* W550i
* W580i
* W595
* W600i
* W610i
* W660i
* W700i
* W710i
* W760i
* W800i
* W810i
* W850i
* W880i
* W890i
* W900i
* W902
* W910i
* W950i
* W960i
* W980i
* W995

## X-serien (Xperia - Basert på Windows)
* X133i
* x222
* x10

## X-serien (Xperia - Basert på Android)
* x10i
* x10mini
* x10mini pro
* x8
* Arc
* Neo
* Play(første PlayStation-sertifiserte mobilen noensinne)
* Active(første vann- og støvavvisende smartmobil fra SE)
* Arc S
* Neo V
* U(første Sony-mobil alene)
* P
* S
* Go(IP67-sertifisert
* Acro S(IP57-sertifisert)

## Z-serien
* Z300i
* Z310i
* Z320i
* Z520i
* Z530i
* Z550i
* Z610i
* Z710i
* Z750i
* Z770i
* Z800i

## C-serien(Cybershot)
*   C510i
* C702i
*   C901i
* C902i
* C905i

## G-serien
* G502i
* G700i
* G900i

## J-serien
* J210i
* J220i
* J320i
* J300i

## P-serien (Professional)
* P1i
* P3i 
* P5i 
* P800i
* P900i
* P910i
* P990i

## M-serien (Forenklet versjon av P-serien)
* M600i
* M610i

## S-serien (Slide)
* S500i

## T-serien (Enkle telefoner)
* T250i
* T280i
* T290i
* T650i
* T700i

## R-serien
* R306i

Modeller med V og F foran er telefoner låst til Vodafone.
Modeller med D foran er telefoner låst til T-Mobile.
Millerettider

* *Broomia* 
* *Heleophilus* 
* *Milleretta rubidgei* 
* *Millerettoides* 
* *Millerettops* 
* *Millerinoides* 
* *Milleropsis* 
* *Millerosaurus* 
* *Nanomilleretta* 

**Millerettidene** er en familie av urreptiler kjent fra funn fra sen perm i Sør-Afrika.

## Bygning og levevis
Alle millerettidene var relativt like av bygning. *Millerretta*, den best kjente slekten, var omkring 60&nbsp;cm lang. Den var lettbygget med lang hale og en serie små, skarpe tenner i kjeven. Trolig levde den av insekter og smådyr i ørkeonområdene på det sørlige Pangea. Av utseende har de liknet en stor firfisle, og har trolig hatt et tilsvarende levevis. Ni slekter er beskrevet, men mange baserer seg på meget fragmentarisk materiale. Hvor mange slekter og arter det egentlig har dreid seg om er ukjent.

Hodeskallen var trekantet og ganske dyp. Skalletaket var av anapsid type uten sideåpninger hos de fleste, men hos enkelet former finnes det en åpning bak hvert øye lavt i skallen, slik som synapsidene. De hadde alle en velutviklet åpning for pinealøye over hjernekassen. En innbuktning bakerst på hodeskallen antyder at mllerettidene hadde en ytre trommehinne på samme måte som moderne firfisler, men med et stort og tungt stigbøyle-ben. Trolig hørte ikke millerettider like godt som moderne firfisler og skilpadder.

Millerettidene døde sannsynligvis ut mot slutten av perm, kanskje på grunn av konkurranse fra de tidlige skjellkrypdyrene og broøgler.

## Systematisk plassering
Millerettidene regnes ofte som en av de mest basale urreptilene http://www.ucmp.berkeley.edu/anapsids/anapsidasy.html. De har gjennom tidene vært plassert som primitive skjellkrypdyr og primitive synapsider takket være åpningene bak øynene hos enkelte arter. Nyere studier viser at denne åpningen er en egen utvikling hos millerettidene, et tilfelle av parallell evolusjon hos to ellers ubeslektede grupper.

Millerettidene viser en meget enkel og lite modifisert bygning, og mange regner den som den eldste sidegreina på urreptilenes (og derved alle landdyrs stamtre. Om så er tilfelle, må det har eksistert millerettider helt tilbake til midre karbon, uten at man kjenner til noen funn. Uansett om de er den eldste sidegreine aller ikke, viser de en meget konservativ anatomi som i det alt vesentlige likner på den vi finner hos de første krypdyrene, som levde 70 millioner år før.
## Eksterne lenker
*
Ryder Hesjedal

**Ryder Hesjedal** (født 1980) er en canadisk syklist. Han startet karrieren som terrengsyklist med blant annet sølvmedalje fra U23-VM i 2001. I 2004 ble han profesjonell i US Postal etter flere år i Rabobanks amatørlag.

Han var en sterk klatrer og temporytter og ble tatt ut til Giro d'Italia 2005 for å hjelpe Paolo Savoldelli til å vinne, men han fullførte ikke. Etter 2005-sesongen forlot han Discovery Channel til fordel for Phonak. Med Phonak oppnådde han blant annet en fjerdeplass i Catalonia rundt og ble nummer to på tempo i det canadiske mesterskapet. Senere den sesongen ble han tatt ut til Vuelta a España hvor han gjorde det bra, men forlot rittet halvveis for å forberede seg til VM i Salzburg som ikke ble noen stor suksess. Phonak ble lagt ned, og han signerte for amerikanske *Health Net Pro Cycling Team Presented by Maxxis*.  

I 2008 gikk han til Team Garmin-Chipotle og hjalp blant annet Christian Vande Velde til en fjerdeplass i Tour de France. I 2009 vant han 12. etappe i Vuelta a España, og var med det første canadier til å vinne en etappe i Vueltaen og den første canadier siden 1988 til å vinne en etappeseier i en Grand Tour. Året etter kom han på sjetteplass i Tour de France.

Under Giro d'Italia 2012 tok som første canadier noensinne over den rosa ledertrøya etter 7. etappe og beholdt den i tre etapper. Han tok den tilbake etter 14. etappe, men mistet den neste dag igjen. Før den siste tempoetappen lå han på andreplass, 31 sekunder bak Joaquim Rodríguez. Han kjørte fort nok til å ta igjen Rodríguez' ledelse og vinne Giro d'Italia sammenlagt med 16 sekunder.

I 2013 innrømmet Hesjedal å ha dopet seg med EPO tidlig i sin profesjonelle karriere.

Hans oldeforeldre var norske immigranter fra Beiarn i Nordland og Stamnes i Vaksdal.

## Meritter

;2006
:4.-plass sammenlagt, Catalonia rundt
;2007
: Nasjonal mester på tempo
:Klatretrøya, Tour de Georgia
;2009
:12. etappe, Vuelta a España
:5.-plass, Clásica de San Sebastián
;2010
:2.-plass, Amstel Gold Race
:8. etappe, Tour of California
:5.-plass sammenlagt, Tour de France
:3.-plass, Grand Prix Cycliste de Montréal 
;2012
: Sammenlagt, Giro d'Italia
;2013
:3.-plass, Grand Prix Cycliste de Montréal 
;2014
:14. etappe, Vuelta a España
;2015
:5.-plass sammenlagt, Giro d'Italia

## Referanser




## Eksterne lenker
* 
*
Jarl Inge Wærness

**Jarl Inge Wærness** (født 1971) er en norsk forsker og sakprosaforfatter. Sammen med Yngve Lindvig etablerte han forskningsbedriften Læringslaben i Oslo i 1996. 

Wærness er utdannet cand.paed. ved Pedagogisk Forskningsinstitutt ved Universitetet i Oslo. Han arbeider for det meste med utdanningsspørsmål innen pedagogikk og læring. 

## Bibliografi (utvalg)
* *Vurdering og læring i en elevaktiv skole*. (2006) Universitetsforlaget  Medforfatter Erling Lars Dale. 
* *Differensiering og tilpasning i grunnopplæringen*. (2003). Cappelen Akademisk forlag Medforfatter Erling Lars Dale. 

## Eksterne lenker
* Biografi ved Læringslaben
Olaug Svarva

**Olaug Johanne Svarva** (født 1957) er en norsk siviløkonom.

## Utdanning
Svarva har en bachelorgrad fra Trondheim Økonomiske Høgskole i 1982, samt master of business administration fra University of Denver i 1983. Som voksen tok hun utdannelse som autorisert porteføljeforvalter ved Norges Handelshøyskole i 2004, gjennom Norske Finansanalytikeres Forening.

## Karriere
I 1980-årene arbeidet hun for Den norske Creditbank, og for Carnegie.

Fra 1991 til 2001 hadde hun flere stillinger i Folketrygdfondet, blant annet investeringsdirektør for aksjeavdelingen.

I perioden 2001&ndash;2006 jobbet hun for SpareBank 1 Gruppen, først som administrerende direktør i SpareBank 1 Aktiv Forvaltning deretter som investeringsdirektør i SpareBank 1 Livsforsikring.

17. februar 2006 ble Svarva utnevnt til administrerende direktør i Folketrygdfondet etter Rune Selmar. Etter nesten tolv år i stillingen valgte hun 31. oktober 2017 å si opp sin stilling med fratreden 1. februar 2018.

Hun er siden 2018 styreleder i DNB, og var også styremedlem i Freyr fra 2021 til 2023.

## Verv
* Styreleder i DNB.
*Leder av bedriftsforsamlingen og valgkomiteen i Equinor.
* Nestleder av bedriftsforsamlingen i Telenor.
* Medlem av bedriftsforsamlingen og valgkomiteen i Orkla.
* Valgkomiteen i Oslo Børs Holding.

## Referanser
Wallander – Dekkoperasjonen

***Wallander – Dekkoperasjonen*** er en svensk kriminal-thriller fra  regissert av Anders Engström. Filmen handler om politietterforskeren Kurt Wallander og er en av en rekke filmer med Krister Henriksson i rollen som Wallander.

Filmen gikk rett på DVD den 19. juli 2006. Den hadde tv-premiere i 2010.

## Handlingen
Utenfor Ystad har en lastebil stått parkert i flere dager og når politikvinnen Linda Wallander kommer dit for å titte på den oppdages at lasterommet er fullt av døde mennesker. Den eneste overlevende er et lite spedbarn. De døde har ingen identitetspapirer og lastebilen er stjålet. For politiet begynner en vanskelig etterforskning for å finne hvem som lå bak dette.
 
## Rolleliste
* Krister Henriksson – Kurt Wallander
* Johanna Sällström – Linda Wallander
* Ola Rapace – Stefan Lindman
* Chatarina Larsson – Lisa Holgersson
* Marianne Mörck – Ebba
* Mats Bergman – Nyberg
* Fredrik Gunnarsson – Svartman
* Stina Ekblad – Karin Linder, obdusenten
* Svante Martin – Hosse (Billy Jansson)
* Charlotte Fich – Henrietta
* Lars Göran Persson – Oskar Oskarsson
* Maria Kulle – Karin Berglund
* Lena Granhagen – abbedissen
* Mia Florberger – sykepleierske
* Jamil Drissi – Sahlstedt
* Christian Fex – Tengblad
* Sten Jonsson – klubbleder
* Mats Hellerstedt-Thorin – gårdeieren

## Referanser


## Eksterne lenker
*
Bobrov

**Bobrov** (russisk: Бобров) er en by i Voronezj oblast i Russland. Den ligger ved elva Bitjug, rundt 90&nbsp;km sørøst for Voronezj.

Bosetningen ble grunnlagt i 1698 som *Bobrovskaja Sloboda*. Den fikk innvilget byrettigheter i 1779, og fokk samtidig sitt nåværende navn, *Bobrov*.

## Demografi
Befolkningsutvikling:
:

## Referanser


## Eksterne lenker
*
Semiluki

**Semiluki** (russisk: Семилуки) er en by i Voronezj oblast i Russland. Den ligger ved elva Don, rundt 10&nbsp;km vest for Voronezj.

Bosetningen ble grunnlagt i 1894 ved Semiluki jernbanestasjon, som var oppkalt etter en landsby like ved. I 1929 ble byens hovedvirksomhet bygget, en fabrikk for brannsikre materialer. Bystatus ble innvilget i 1954.

## Demografi
Befolkningsutvikling:
:

## Referanser


## Eksterne lenker
*
Benmel

**Benmel**, eller **beinmel**, er finknuste dyreknokler. Det har tidligere blitt brukt som fosforgjødsel. 

Benmel består av ca. 13&nbsp;% fosfor og ca. 1&nbsp;% nitrogen. Ved dampkoking av dyreknokler i autoklav eller ved ekstraksjon og påfølgende damping trekkes fett og lim ut, hvoretter benene finmales. Benmel brukes som tilsetning i blant annet fôr til husdyr, kalktabletter og tannkrem. Benmel brukes og til produksjon av natronlut. 

Benmel regnes som den viktigste årsaken til spredning av kugalskap.

## Referanser
Bogutsjar

**Bogutsjar** (russisk: Богучар) er en by i Voronezj oblast i Russland. Den ligger ved elva Bogutsjar (ei sideelv til Don), rundt 220&nbsp;km sørøst for Voronezj. Byrettigheter ble innvilget i 1779.

## Demografi
Befolkningsutvikling:
:

## Referanser


## Eksterne lenker
*
Keflavík ÍF

**Keflavík Íþrótta- og ungmennafélag** eller **Keflavík ÍF** er en islandsk fotballklubb fra Reykjanesbær som ble grunnlagt 1929. Laget har vunnet den islandske serien i 1964, 1969, 1971 og 1973 samt sølv i 1966 og 1974. Laget har også vunnet cupen 4 ganger, senest i 2006.

## Eksterne lenker
*
Benkull

**Benkull** (staves også **beinkull**) er et aktivt kull som fremstilles ved sterk oppheting av avfettede ben uten tilgang på luft. Det er et svart produkt som består av ca. 10 prosent karbon, mens resten er kalsiumfosfat og andre mineralbestanddeler.

## Bruksområder
Benkull brukes til dels som svart pigment, men har større betydning som absorpsjonsmiddel ved rensing av løsninger, f.eks. i sukkerraffineringen, i rensing av parafinvoks og i vannbehandling. Ved vannbehandling fås enkle filtre kjøpt. Sprit kan også renses med benkull, og en gang hevdet et kjent vodkamerke at de lot spriten renne gjennom fem tonn kull før den ble tappet. Andre bruksområder er vinfremstilling, gassmasker og kjøkkenventilatorer som resirkulerer luft. Felles for bruken er at absorpsjonsevnen etter hvert avtar, slik at filteret må skiftes ut etter en viss brukstid.

## Referanser
Romansk kunst

**Romansk kunst** er kunsthistorisk periode fra tidlig middelader, også kalt romansk stil som er preget av sin antikke arv fra Romerriket, romersk kunst. Den omfatter perioden fra hovedsakelig fra rundt  1000 til 1200 og henviser til en «romeraktig» rundbuestil. Den er ikke preget av et fast system til tross for dens karakteristiske trekk. Romansk kunst ble avløst av gotisk kunst i Vest-Europa.

Betegnelsen «romansk kunst» stammer fra den franske arkeologen Arcisse de Caumont (1801–1873) som i 1824 karakteriserte stilen. Romansk kunst sammenfatter to tanker: likheten mellom de romanske språkene (spansk, fransk, italiensk) i sammenblandingen av vulgærlatinen og germanske språk, og kunstens opprinnelse i de samme landene forente det som var igjen av Romerrikets kunst, romersk kunst, med germansk kultur og teknikk.

Romansk kunst var preget av elementer fra germansk, bysantinsk, islamsk og armensk kunst og kunsthåndverk. I løpet av perioden 1000 til 1200 var kunststilen meget blomstrende, men viste også store regionale forskjeller, noe som er blitt forsøkt karakterisert som vestgotisk romansk kunst i Spania på 700-tallet, karolinsk romansk kunst i Mellom-Europa på 800-tallet, og ottonsk romansk kunst i Tyskland på 900-tallet. Romansk døde heller ikke ut på 1200-tallet da gotisk kunst og spesielt gotisk arkitektur grep om seg, men preget også tiden etter i enkelte områder i vestlige og sentrale Europa. Med unntak av barokken har ingen annen europeisk kunst hatt en så stor utbredelse som den romanske. 

Romansk stil kalles også rundbuestil i motsetning til den gotiske spissbuestil. Generelt sier man at den romanske stil – ut over de rundbuede murgjennembrudd – er preget av tunge, vannrette bygningsdeler, hvor gotikken er loddrett i sitt preg.

I begynnelsen var de typiske romanske kirker enkle langhus, men med tiden formen tredelt. Den første del, det firkantede, rektangulære langhus, kalles for «skipet» da kirken lik Noas ark frelser menneskene fra fortapelse. Den andre del, som er smalere og lavere, kalles for koret. Det var her hvor munkene sto og sang vekselsang. Den tredje del er apsis – som er enda smalere og lavere tilbygg. Denne grunnformen kan varieres. Basilika kalles den form hvor skipet har lavere sideskip. Til den vanligste formen kan det også bli føyd til et tverrskip slik at grunnformen lignet et latinsk kors eller et gresk kors.

I Danmark alene finnes det i dag rundt 1650 romanske kirker og ga seg særlig utslag i de mange landsbykirker.

## Se også
* Gotisk kunst
* Romansk arkitektur

## Eksterne lenker
* Nasjonal digital læringsarena om romansk stilhistorie 
* Círculo Románico, portal for romansk kunst (spansk)
«Primaguet» (1924)

**«Primaguet»** var en fransk krysser, den siste av tre kryssere av «Duguay-Trouin»-klassen.

## Beskrivelse

Pansringen på krysserne i «Duguay-Trouin»-klassen var svært tynn, bare 30&nbsp;mm på det meste, og gav liten beskyttelse for annet en granatsplinter. Hovedbestykningen bestod av åtte M1920 155&nbsp;mm kanoner med en rekkevidde på opptil 26&nbsp;100 m plassert to og to i fire elektrisk-hydraulisk drevne tårn. Annenbestykingen var fire M1922 75&nbsp;mm kanoner. I tillegg hadde skipet fire triple torpedorør.

«Primaguet» var utstyrt med en katapult på akterdekket og to fly. Disse var opprinnelig av typen Gordon-Leseurre GL-812, senere Gordon-Leseurre GL-832 og fra midten av 30-tallet Loire-Nieuport 130. I 1942 fikk hun forbedret luftvernet med to 25&nbsp;mm kanoner og 20 13,2&nbsp;mm mitraljøser.

## Operativ historie

«Primaguet» begynte den andre verdenskrig med å patruljere Atlanterhavet og eskorte av konvoier. I 1940 patruljerte hun blant annet Kanariøyene og 1. april seilte hun til Karibien for å patruljere fransk- og nederlandskkontrollerte farvann der.

12. juni var hun i Dakar og etter at Frankrike kapitulerte slutten hun seg til de Vichy-franske styrkene i Marokko. I september ble «Primaguet» beordret til i gå i havn i Casablanca etter forhandlinger med en britisk flåtestyrke som hadde avskåret henne i Beninbukten.

«Primaguet» ble liggende i Casablanca, og 8. november 1942 ble hun fullstendig ødelagt av kanonild fra en amerikansk flåtestyrke.

## Referanser
Bolgar

**Bolgar** kan vise til to byer:

*Bolgar (by) – by i Republikken Tatarstan i Russland
*Bolgar (historisk by) – hovedstad i den historiske staten Volga-Bulgaria
Pavlovsk (Voronezj oblast)

**Pavlovsk** (russisk: Па́вловск) er en by i Voronezj oblast i Russland. Den ligger ved elva Don, nær samløpet med elva Osered, rundt 150&nbsp;km sørøst for Voronezj.

I 1709 flyttet Peter den store skipsdokkene fra Voronesj til sin nye beliggenhet, og begynte byggingen av en ny festning, som til forskjellige tider ble kalt *Sereda*, *Osered* og *Oseredskaja*.  I 1711 ble en garnison flyttet hit fra festningen St.&nbsp;Paul ved Azovhavet, og festningen ble samtidig omdøpt til *Pavlovskaja* (av og til også kalt *Novopavlovskaja*), og byen rundt den ble kalt Pavlovsk.

På slutten av 1700-tallet mistet byen sin betydning og gikk inn i en periode med tilbakegang.

## Demografi
Befolkningsutvikling:
:

## Referanser


## Eksterne lenker
*